তিনি বাসায় হাতে লিখে একটা পত্রিকা বের করতেন; সম্পাদক তিনি নিজেই, পত্রিকার নাম ছিলো সুনিলিত  সাগরিত। সেই পত্রিকায় আমরা লিখতাম, আঁকতাম। এভাবেই বাবার হাতে লেখা পত্রিকা দিয়েই আমাদের লেখক শিল্পী পরিবারের যাত্রা শুরু। এই পত্রিকাটিকে আমরা এখনো টিকিয়ে রেখেছি। পরিবারের বিশেষ কোন অনুষ্ঠানে আমরা এখনো এটা হাতে লিখে বের করি। এখন অবশ্য দায়িত্ব নিয়েছে আমাাদের পরবর্তী প্রজন্মের লেখক শিল্পীরা । এখন সম্পাদক হচ্ছে আমার ভাগ্নিরা বা ভাতিঝিরা। তারাই তাদের দাদা নানার পত্রিকাটা ধরে রেখেছে।